John Newman a STRANDon - Blog &U
Ötödik alkalommal jelentkezik a STRAND Fesztivál
Idén már ötödik alkalommal jelentkezik a STRAND Fesztivál, a már megszokott helyén Zamárdiban, augusztus 23-26. között. A szervezők első névként John Newmant jelentették be.
A páratlan hanggal megáldott, a világhírnév küszöbén álló, a magyar közönség előtt már többször nagy sikerrel bizonyító John Newmant ezúttal a Petőfi Rádió és a VOLT Produkció közös rendezvényén, a STRAND Fesztiválon láthatják a hazai rajongók.
A 26 éves angol dalszerző-énekes hangját 2012 májusában ismerte meg az egész világ a Rudimental drum'n'bass himnuszán, a Feel the Love-on keresztül, a bemutatkozó lemezét felvezető Love Me Again pedig végigtarolta a slágerlistákat. A hatalmas kritikai sikert arató Trouble után tavaly októberben jelent meg második nagylemeze, a Revolve.
De nincs megállás, a júliusban megjelent Olé már a következő album előfutára volt, bár pontosabb megjelenésről még nincs infó, de reméljük, a MOL Nagyon Balaton rendezvénysorozat keretében jelentkező STRAND Fesztiválon már sok-sok új dalt is hallhatunk a klasszikusok mellett.
Addig is élvezzétek John Newman zenéjét itt egyenesen Mexikóból!
zene fesztivál love buli zamárdi együttes olé strandfesztivál strandfeszt johnnewman
https://andyou.blog.hu/api/trackback/id/tr6112647153